UEFA Liga prvaka 2016/2017.
UEFA Liga prvaka 2016/2017. je bilo 62. izdanje elitnog evropskog nogometnog klupskog takmičenja, a 25. otkako se UEFA Liga prvaka igra po novom modelu. U takmičenju je učestvovalo 78 timova iz 54 nogometna saveza, a samo nogometni savez Lihtenštajna nema predstavnika u ovom takmičenju. Takmičenje je počelo 28. juna 2016. prvom kvalifikacijskom rundom, a završilo se finalnom utakmicom 3. juna 2017. godine na stadionu Millennium u Cardiffu. U finalu su se sastali Juventus i Real Madrid. Real je sa 4–1 osvojio svoju 12. titulu. Kao UEFA-in predstavnik, Real Madrid se kvalifikovao na FIFA Svjetsko klupsko prvenstvo u Ujedinjenim Arapskim Emiratima. Također se kvalifikovao u finale UEFA Superkupa gdje će igrati protiv Manchester Uniteda. Real Madrid je bio branilac titule Lige prvaka.